Ezek a leghíresebb karácsonyi desszertek világszerte - EgészségKalauz
Ezek a leghíresebb karácsonyi desszertek világszerte
#méz #karacsony #fahéj #csokolade
Ha szeretne tovább látni a bejglinél, ismerje meg, milyen édességekkel kényeztetik magukat az olaszok, a franciák, a horvátok és a többi nemzet az ünnepek alatt!
Mint sok egyéb dologban, a karácsonyi desszertek választékában is igaz a mondás, hogy ahány nemzet, annyi szokás. Ez az egyediség megmutatkozhat a sütemény jellegében, a felhasznált alapanyagban, illetve a fűszerezésben. Számos országban szokásos karácsonyi desszert-alapanyag az aszalt vagy kandírozott gyümölcs, a méz, a mák, a dió, a mandula és az elmaradhatatlan csokoládé. A fűszerezés szintén változó, több nemzetnél is kedvelt a fahéj, a vanília, a gyömbér, a szegfűszeg és a sáfrány.
Fahéjas, tejszínes és rumos finomságok
Európában a nemzetek keveredése ellenére is megvannak az országonkénti sajátosságok. Nálunk a legkedveltebb a karácsonyi bejgli, amit főként mákkal, vagy dióval töltünk meg, de emellett kedvelt a gesztenyés is. A bejgli mellett a szaloncukor is dobogós, de mit falatozik a többi nemzet karácsonykor?
Az ország déli részén jellemző az úgynevezett 13 karácsonyi desszert, amely 13 különféle csemegéből áll, amik a következők: mazsola, birsalmasajt, nugát, marcipán, dió, mogyoró, mandula, füge, datolya, kandírozott citrom, aszalt szilva és körte.
Többet között Olaszországban is hagyományos karácsonyi édesség a kuglóf. Forrás: Sajtóközlemény
Gyümölcskenyér, különleges kuglóf és csokoládés finomságok
Németország karácsonyi desszertje a Stollen, ami legalább olyan jellegzetes, mint nálunk a bejgli. Ez a desszert kinézetre leginkább a briósra hasonlít. Különlegességét az adja, hogy a kelt tésztába vaníliát, valamint kandírozott narancs- és citromhéjat sütnek, majd az egészet rummal ízesítik.
Az ünnepi választékok között található a világhíres tiramisu mellett a csokoládés kuglóf, a mandulás piskóta és a fenyőmaggal szórt csillag alakú sütemény. Különösen Nápolyban kedvelt a roccocco keksz, ami nem más, mit egy kemény mandulás sütemény, amelyet fogyasztáskor vörösborba mártogatnak, valamint a struffoli, ami a mi bejglinkhez hasonlít leginkább. A tojás, a cukor, a liszt, a citrom-, és narancshéj, valamint kevés alkohol felhasználásával készült tésztát nudliként forró olajban kisütik, majd leöntik egy narancsból, citromból, cukorból és mézből készült sziruppal. A végén kandírozott gyümölcsökkel is megszórják.
Franciaországban a karácsony elképzelhetetlen fatörzs nélkül Forrás: Sajtóközlemény
Olvasson tovább! Így csökkentheti sütőtökkel a magas vérnyomást!
A norvégok úgyszintén kedvelik a különféle fűszerekkel ízesített sütiket. Jellemző alapanyaguk a mandula és a méz. A karácsonyi menü része norvég mézeskalács - aminek különleges ízvilágát a szegfűszeg, a fahéj, valamint a mandula adja - és a mézes mandulás aprósütemény, amit gyömbérrel, ánizzsal és fahéjjal ízesítenek. Ezen kívül híres a karácsonyi tallérjuk is, ami egy mandulával megszórt, vaníliás sütemény.
#méz #karacsony #fahéj #csokolade #desszert